Diari Oficial de la Generalitat Valenciana


Sumari del DOGV 9964, del 24-10-2024 (2024/11855)

EXTRACTE de la Resolució de 16 d'octubre de 2024, del Vicerectorat de Cultura i Societat, per la qual es convoca la quarta edició del concurs Activa Cultura.
-------------------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11357

CVE
:   HUTX-H-6115-71292

Data del document
:   16-10-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * universitat
    * distinció honorífica
    * cultura

BDNS (identif.): 791783

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/791783>

*Primer. Persones beneficiàries*

Estudiants de la Universitat de València que cursen estudis oficials o propis de grau, màster o doctorat

*Segon. Objecte*

Activa Cultura és un concurs destinat a estudiants de la Universitat de València que cursen estudis oficials o propis per a promoure les pràctiques culturals i artístiques com a mitjà d’expressió i crítica social i també utilitzar els espais universitaris com a plataforma dinàmica i oberta als seus interessos formatius, que premiarà els millors projectes i iniciatives que provinguen de col·lectius, associacions o que bé siguen individuals.

*Tercer. Bases reguladores*

La convocatòria està publicada en la URL <https://ir.uv.es/GN8cNUT>

*Quarta. Quantia*

L’import total de les ajudes ascendeix a 16.000 €. La dotació econòmica per a cada projecte seleccionat serà de 2.000 € euros en metàl·lic. L’import de l’ajuda concedida és abonat al 100% mitjançant transferència bancària, una vegada l’activitat haja sigut realitzada. La quantitat econòmica indicada per a cada projecte estarà subjecta a les retencions legalment establertes per la legislació fiscal.

*Cinquè. Termini de presentació de sol·licituds*

El termini per a presentar les sol·licituds s’iniciarà l’endemà de la publicació de l’extracte de la resolució de la convocatòria en el *Diari Oficial de la Generalitat Valenciana*  (DOGV) i finalitzarà el 16 de desembre de 2024.

*Sisè. Altres dades*

La sol·licitud haurà de ser acompanyada de la següent documentació:

a) El formulari emplenat i signat (annex II)

b) Fotocòpia del DNI, del NIE o del passaport de l’estudiant participant o dels membres del col·lectiu i, si escau, del NIF de l’associació

c) Si les sol.licituts són presentades per col.lectius o associacions, cal incorporar el certificat de registre en el Cens d’associacions de la Universitat de València.

d) Currículum de l’estudiant. Si el projecte és presentat per una associació, equip o col.lectiu, cal presentar una memòria de les activitats realitzades.

e) Declaració responsable de cadascun dels sol·licitants de l’ajuda, segons el model normalitzat que proporcionarà el Servei de Cultura Universitària, en la qual s’haurà d’acreditar el compliment de les obligacions tributàries i de la Seguretat Social, el fet de no estar en cap de les circumstàncies que recullen els articles 13.2 i 13.3 de la Llei 38/2003, general de subvencions, i estar al corrent en el pagament d'obligacions de reintegrament de subvencions, de conformitat amb els articles 21 i 25 del Reglament de desplegament de la Llei 38/2003, general de subvencions, aprovat per Reial decret 887/2006. En el cas que les sol·licituds siguen de col·lectius o associacions, s’hi haurà d’adjuntar la declaració individual de cada participant (annex III).

  

València, 16 d'octubre de 2024

(p. d. Resolució 20.05.2022; DOGV 9350, 30.05.2022)

Ester Alba Pagán

Vicerectora de Cultura i Societat